શુક્રવારે રાત્રે દોઢ વાગે મકરપુરા ડેપોના વળાંક પાસે ઇન્ડિકા અને એસ.ટી.બસ વચ્ચે સર્જાયેલા અકસ્માતબાદ ટોળું મકરપુરા ડેપોમાં ઘૂસી ગયું હતું અને ટ્રાફિક કન્ટ્રોલરની કેબિન પર પથ્થરમારો કરી ભારે હંગામો મચાવ્યો હતો. પથ્થરમારામાં કેબિનનો કાચ તૂટ્યો હતો. ટોળાએ કેબિનમાં સૂઇ રહેલા ડ્રાઇવર અને કન્ડક્ટરને પણ માર માર્યો હતો. મકરપુરા અને માંજલપુર પોલીસે બંને ઘટના અંગે અલગ અલગ ગુના નોંધી તપાસ આદરી હતી.